След 96-минутно прекъсване двамата подновиха битката със сервис на Григор, като той записа петия си ас за 40-0, след като преди това с чудесно пласирани форхенди бе накарал съперника да сбърка два пъти. Отличното начало бе затвърдено с нов невърнат начален удар - 1:0. Българинът не се възползва от шанса да направи добри ретури на втори сервис на Джокович, като имаше два шанса да го стори, а хубавите му слайсове бяха обезличени от грешки от форхенд, последвани от сбъркан бекхенд за 1:1.